Okresná prokuratúra Bratislava IV 
Saratovská 1/A, 844 61 Bratislava 4 	

Sp. zn. : 2 Pv 252/12/1104	Bratislava IV, 20.5.2014
EEČ : 2-11-71-2014

U Z N E S E N I E

Trestná vec:	obvinený XXXXX  
Prečin:	Nebezpečné prenasledovanie podľa § 360a odsek 1 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX IV zo dňa 31.1.2013, spisová značka 2 Pv 252/12/1104, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
vedené na Obvodnom oddelení Dúbravka  Okresného riaditeľstva Policajného zboru XXXXX IV pod č.v.s. ORP-369/DK- B4-11 pre prečin nebezpečného prenasledovania podľa § 360a ods.1 písm.c) Tr.zák., ktorého sa dopustil na tom skutkovom základe, že od XXXXX poslal z domu v XXXXX XXXXX poškodenej XXXXX aj napriek jej výslovnému nesúhlasu na jej emailovú schránku XXXXX približne 205 elektronických mailov a na jej číslo XXXXX približne 230 SMS správ, v ktorých hanlivo a vulgárne označoval tak poškodenú, ako i jej rodinu, pričom žiadal, aby mu vyplatil dlh vo výške XXXXX ktorý voči nemu podľa neho má, v dôsledku čoho mala poškodená psychické problémy. 

Uznesením prokurátora Okresnej prokuratúry XXXXX IV zo dňa 31.1.2013, spisová značka 2 Pv 252/12/1104, bola určená obvinenému skúšobná doba v trvaní 12 mesiacov.
Odôvodnenie:
	XXXXX prokuratúry XXXXX IV dňa 31.01.2013 uznesením sp. zn. 2Pv 252/12-18 podmienečne zastavila trestné stíhanie obvineného XXXXX pre prečin nebezpečného prenasledovania podľa § 360a ods.1 písm.c) Tr.zák. na vyššie uvedenom skutkovom základe. 
Uznesenie o podmienečnom zastavení trestného stíhania nadobudlo právoplatnosť dňa 08.03.2013, pričom obvinenému plynula 12-mesačná skúšobná doba do 08.03.2014. Po jej uplynutí prokurátorka skúmala podmienky pre ďalšie rozhodnutie vo veci a zadovážila správy a posudky na osobu obvineného. 
Zo správy Sociálnej poisťovne vyplýva, že obvinený je od 15.02.2013 riadne zamestnaný v XXXXX Z pracovného posudku vyplýva, že obvinený pracuje ako člen výjazdovej skupiny, pričom vo funkcii sa osvedčil. Do práce nastupuje načas, zverené úlohy plní zväčša presne a bez chýb. V komunikácii so zákazníkmi pôsobí spoľahlivo, vecne, sťažnosti na jeho osobu zamestnávateľ neeviduje, nebolo voči nemu vedené žiadne konanie pre porušenie pracovnej disciplíny, V kolektíve je obľúbený. 
Miestne príslušné policajné oddelenie vykonalo tiež šetrenie k osobe obvineného v mieste bydliska. Z ich správy vyplýva, že má dobrú povesť, nie je konfliktný, ani problémový. Z aktuálneho odpisu registra trestov obvineného XXXXX vyplýva, že tento nemá v registri trestov žiadny novší záznam. Lustráciou v policajnej evidencii nebolo zistené, že by voči obvinenému bolo v súčasnosti vedené nové trestné stíhanie. V evidencii priestupkov má obvinený 3 záznamy o priestupkoch spáchaných počas plynutia skúšobnej doby. Vo všetkých prípadoch ide o priestupky na úseku cestnej premávky, ktoré boli vyriešené namieste uložením blokovej pokuty. Z hľadiska závažnosti teda išlo o priestupky nižšej spoločenskej nebezpečnosti, preto tieto sami o sebe nemôžu mať za následok rozhodnutie o neosvedčení sa v skúšobnej dobe. Správanie sa obvineného treba hodnotiť v kontexte všetkých zistených poznatkov a z týchto vyplynulo, že v mieste bydliska s ním spoluobčania nemajú žiadne problémy, obvinený je riadne zamestnaný, v súčasnosti nie je voči nemu vedené žiadne ďalšie trestné stíhanie. 
Vzhľadom na vyššie uvedené skutočnosti som toho názoru, že sú splnené podmienky pre rozhodnutie o osvedčení sa XXXXX v skúšobnej dobe, pričom drobné porušenia pravidiel spoločenského správania v podobe vyššie konkretizovaných priestupkov, nemôžu byť dôvodom pre rozhodnutie o pokračovaní v jeho trestnom stíhaní. Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e). 
S poukazom na uvedené skutočnosti som rozhodla o osvedčení sa XXXXX v skúšobnej dobe podmienečného zastavenia trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lucia Machalová
prokurátorka